open-index/open-wikipedia-markdown huggingface dataset:
Jeep Comanche

Το **Jeep Comanche** ήταν ένα αγροτικό pick-up φορτηγάκι που παράχθηκε από την αμερικανική αυτοκινητοβιομηχανία Jeep από το 1985 μέχρι το 1992, χρησιμοποιώντας ως βάση το SUV Jeep Cherokee (1984 - 2001). Το pick-up φορτηγό αντικατέστησε το Jeep Gladiator, το οποίο σταμάτησε να παράγεται το 1989. Αντιθέτως, αυτή την φορά το καινούριο pick-up Comanche φτιαχνόταν στο ίδιο σασί με το SUV Jeep Cherokee, το οποίο ήταν ένα εμφανώς μικρότερων διαστάσεων μοντέλο σε σχέση με το Jeep Wagoneer.

Καθώς οι πωλήσεις του Comanche στα τέλη της δεκαετίας του 1980 σταδιακά έπεφταν, αποφασίστηκε η οριστική διακοπή της παραγωγής του το 1992, όπως και έγινε. Μέχρι τότε, είχαν παραχθεί συνολικά 190.446 Comanche.

Ο διάδοχός του, έφτασε μόλις στις αρχές του 2019 και ήταν το Jeep Gladiator (JT), το οποίο βασίστηκε στο σασί του Jeep Wrangler.

## Ετήσια παραγωγή

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου):

## Παραπομπές


## Αναφορές
* ComancheClub Site dedicated to Jeep MJs

Comanche
Κατηγορία:Αμερικανικά αυτοκίνητα
Κατηγορία:Επαγγελματικά αυτοκίνητα
Κατηγορία:Αγροτικά
Το ξεκαθάρισμα (ταινία, 1981)

**Το Ξεκαθάρισμα**  (γαλλικά: Coup de Torchon) είναι γαλλική αστυνομική ταινία του 1981 σε σκηνοθεσία Μπερτράν Ταβερνιέ, βασισμένη στο μυθιστόρημα του Τζιμ Τόμσον του 1964, *Pop. 1280*. Η ταινία αλλάζει το σκηνικό του μυθιστορήματος από μια νοτιοαμερικανική πόλη σε μια μικρή πόλη στη Γαλλική Δυτική Αφρική.  

Πρωταγωνιστούν ο Φιλίπ Νουαρέ και η Ιζαμπέλ Υπέρ.

## Πλοκή
1938, στη Γαλλική Δυτική Αφρική. Ο Λυσιέν Κορντιέ (Φιλίπ Νουαρέ) είναι ο μόνος αστυνομικός σε μια μικρή αποικιακή πόλη της Σενεγάλης. Ανίκανος ή απρόθυμος να επιβάλει την εξουσία του στους κακοποιούς και απογοητευμένος από όλους, γίνεται το αντικείμενο της κοροϊδίας και των χλευασμών για τη δειλία και την αδυναμία του. Αλλά και στην προσωπική του ζωή υποφέρει, καθώς η σύζυγος του, Υγκέτ (Στεφάν Οντράν), έχει ερωτικές σχέσεις με κάποιον που τον παρουσιάζει σαν αδελφό της.

Όταν ο ανώτερος αξιωματικός του (Γκι Μαρσάν) τον ψέγει για τη μετριότητά του, αποφασίζει να αναλάβει δράση και σταδιακά μετατρέπεται σε έναν αδίστακτο δολοφόνο. Απαλλάσσεται από όσους  τον περιφρονούσαν και τον πρόσβαλαν, μεταξύ των οποίων και τη σύζυγο και την ερωμένη του, με ένα διαβολικό παιχνίδι που συνίσταται στο να ενοχοποιεί άλλους και στη συνέχεια να τους εξοντώνει, μέχρι να παραμείνει τελικά μόνος και ψυχικά καταστραμμένος.

## Αποδοχή
Η ταινία είχε 2.199.309 θεατές στη Γαλλία και ήταν η 16η ταινία της χρονιάς με τη μεγαλύτερη προσέλευση του κοινού.  Έλαβε το βραβείο Μελιές από το Γαλλικό Συνδικάτο Κριτικών Κινηματογράφου ως η καλύτερη ταινία του γαλλικού κινηματογράφου για το 1981.

## Διανομή κυριότερων ρόλων

* Φιλίπ Νουαρέ ως Λυσιέν Κορντιέ
* Ιζαμπέλ Υπέρ ως Ροζ
* Ζαν-Πιέρ Μαριέλ ως Λε Περόν και ο αδελφός του          
* Στεφάν Οντράν ως Υγκέτ Κορντιέ
* Έντι Μίτσελ ως Νονό, «αδελφός» της Υγκέτ
* Γκι Μαρσάν ως Μαρσέλ Σαβασόν, αρχηγός της αστυνομίας
* Ιρέν Σκομπλίν ως η δασκάλα Αν
* Μισέλ Μπων ως Βάντερμπρουκ
* Ζαν Σαμπιόν ως ιερέας

## Παραπομπές


Κατηγορία:Ταινίες του 1981
Κατηγορία:Γαλλικές ταινίες της δεκαετίας 1980
Κατηγορία:Γαλλόφωνες ταινίες
Κατηγορία:Γαλλικές αστυνομικές δραματικές ταινίες
Κατηγορία:Ταινίες βασισμένες σε μυθιστορήματα
Μελίνα Μενελάου

Η **Μελίνα Μενελάου** (γεννημένη στις 28 Αυγούστου 1965) είναι Κύπρια πρώην αθλήτρια των δρόμων ταχύτητας και μεσαίων αποστάσεων.

Γεννήθηκε το 1965 και ήταν αθλήτρια του Γ. Σ. «Τα Παγκύπρια», του Πειραϊκού Συνδέσμου και του Πανελλήνιου Γ.Σ.. Στο Παγκύπριο πρωτάθλημα στίβου αναδείχθηκε πρωταθλήτρια στα 400 μέτρα το 1980, 1981, 1982 και το 1983. Το 1983 υπήρξε πρωταθλήτρια  στο Πανελλήνιο πρωτάθλημα στίβου στα 400 μέτρα (55.54) και κατέρριψε το πανελλήνιο ρεκόρ νεανίδων. Το 1987 κατέκτησε το αργυρό μετάλλιο (59.39) στο Πανελλήνιο πρωτάθλημα κλειστού στίβου. Στο Πανελλήνιο πρωτάθλημα ανώμαλου δρόμου κατέκτησε το χρυσό μετάλλιο το 1982 στα 2000 μέτρα κορασίδων (7:14.4) και την 4η θέση το 1987 στα 4000 μέτρα (14:02.20).

Είχε προπονητές τους Σταμάτη Σμυρνιό και Νίκο Μεγάλεμο. Κατάγεται από αθλητική οικογένεια, ο πατέρας της Ντίνος, τα αδέλφια της Χριστιάνα και Ήβη και ο θείος της Ξάνθος ήταν αθλητές του κλασικού αθλητισμού. Είναι παντρεμένη, έχει τρία παιδιά και κατοικεί στην Αθήνα.

## Παραπομπές


Κατηγορία:Κύπριες αθλήτριες του στίβου
Κατηγορία:Αθλητές στίβου ΓΣΠ
Κατηγορία:Αθλητές στίβου Πειραϊκού Συνδέσμου
Κατηγορία:Αθλητές στίβου Πανελληνίου
Κατηγορία:Κάτοχοι μεταλλίων του Παγκύπριου Πρωταθλήματος Στίβου
Κατηγορία:Κάτοχοι μεταλλίων του Πανελλήνιου Πρωταθλήματος Κλειστού Στίβου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Studebaker

right|thumb|Studebaker Phaeton.
[right|thumb|[Studebaker Champ (1961 - 1964).]]

Η **Studebaker Motor Corporation** ήταν μια αμερικανική εταιρεία που έφτιαχνε αμαξώματα, αυτοκίνητα και φορτηγά, με έδρα το Σάουθ Μπεντ, στην Ιντιάνα.

## Ιστορία
Η εταιρεία ιδρύθηκε το 1852 και αρχικά κατασκεύαζε αμαξώματα. Το 1902 κατασκεύασε το πρώτο της αυτοκίνητο, που ήταν μάλιστα ηλεκτροκίνητο, και μετά από δύο χρόνια το πρώτο της βενζινοκίνητο. Το πρώτο βενζινοκίνητο αυτοκίνητο εξ ολοκλήρου κατασκευής Studebaker βγήκε στην αγορά τον Αύγουστο του 1912. Σύντομα, η εταιρεία κέρδισε φήμη για την ποιότητα, αντοχή και αξιοπιστία των αυτοκινήτων της.

Το 1954, η εταιρεία άρχισε να συνεργάζεται με την Packard και οι εταιρείες συνενώθηκαν και ονομάστηκαν **Studebaker-Packard Motor Corporation**. Όμως, η ανεπιτυχής συγχώνευση δεν κατάφερε να λύσει τα μεταπολεμικά προβλήματα υποχρηματοδότησης της εταιρείας και έτσι η συνεργασία λύθηκε το 1962. Η παραγωγή στο εργοστάσιο στο Σάουθ Μπεντ σταμάτησε τον Δεκέμβριο του 1963, ενώ το τελευταίο όχημα της Studebaker βγήκε από το εργοστάσιο τον Μάρτιο του 1967. Τότε η εταιρεία συγχωνεύθηκε με την Wagner Electric τον Μάιο του 1967 και έπειτα με την Worthington Corporation τον Νοέμβριο του 1967, σχηματίζοντας την Studebaker-Worthington, που και αυτή όμως χρεωκόπησε το 1979.

## Παραπομπές


## Βιβλιογραφία
* Erskine, A R *[https://books.google.com/books?id=iO9HAAAAIAAJ&printsec=frontcover&source=gbs_v2_summary_r&cad=0#v=onepage&q=&f=false History of the Studebaker Corporation]*, South Bend (1918) (via – Google Books).
* Longstreet, Stephen *A Century on Wheels: The Story of Studebaker, A History, 1852–1952*, New York: Henry Holt and Co (1952).
* Bonsall, Thomas E *More Than They Promised: The Studebaker Story* Stanford University Press (2000).
* Foster, Patrick *Studebaker: America's Most Successful Independent Automaker* Motorbooks.
* Grist, Peter *Virgil Exner: Visioneer: The official biography of Virgil M. Exner, designer extraordinaire* Veloce, US.
* National Register of Historic Places Inventory – Nomination Form. (The heritage research includes details of the early history of the firm at South Bend.)
* Severson A. Lark and Super Lark: The Last Days of Studebaker at *Ate Up With Motor* October 17, 2009.

## Εξωτερικοί σύνδεσμοι

* Collection of mid-twentieth-century advertising featuring Studebaker automobiles  from The TJS Labs Gallery of Graphic Design.
* 1963 model range at RitzSite
* The Studebaker Drivers Club
* Avanti Owners Association International
* ''From Horses to Horsepower: Studebaker Helped Move a Nation'' by Kent C. Boese (Smithsonian Institution)
* The Studebaker National Museum
* ''How Studebaker Works'' by Consumer Guide Auto Editors
* International Drive Your Studebaker Day. John Oxley Library Blog, State Library of Queensland.

Κατηγορία:Αυτοκινητοβιομηχανίες των ΗΠΑ
Κατηγορία:Πρώην αυτοκινητοβιομηχανίες
Γλώσσα Μαρινγκάρ

Η **γλώσσα Μαρινγκάρ** (**Marri Ngarr**, **Marenggar**, **Maringa** ) είναι μια υπό εξαφάνιση γλώσσα των Αυστραλιανών Αβορίγινων που ομιλείται κατά μήκος της βορειοδυτικής ακτής της Βόρειας Επικράτειας .

Το **Marti Ke** (**Magati Ke**, **Matige**, **Magadige**, **Mati Ke**, επίσης Magati-ge, Magati Gair) βρίσκεται στην ίδια κατηγορία γλωσσών. Ομιλείται ή ομιλείτο από τη φυλή Mati Ke.  περιλαμβάνεται σε ένα πρόγραμμα αναζωογόνησης γλωσσών που στοχεύει στη διατήρηση των επαπειλούμενων γλωσσών.

## Γεωγραφική κατανομή
Η γλώσσα ομιλούνταν στη Βόρεια Επικράτεια, στο Wadeye, κατά μήκος της Θάλασσας του Τιμόρ,  στην ακτή νότια από τις εκβολές του ποταμού Moyle έως το Port Keats, νοτιοδυτικά του Ντάργουιν. 

## Τρέχουσα κατάσταση
δεξιά|μικρογραφία| Οι τρεις πρεσβύτεροι Marringarr που είναι οι τελευταίοι γνωστοί γηγενείς ομιλητές του Magati Ke
Σύμφωνα με τη βάση δεδομένων γλωσσών, από το 2005 η γλώσσα Mati Ke είχε πληθυσμό τριών ανθρώπων (Patrick Nudjulu, Johnny Chula, Agatha Perdjert).  Οι ομιλητές Mati Ke είχαν αρχικά στραφεί στη χρήση των Αγγλικών και της ακμάζουσας γλώσσας Αβορίγινων Murrinh-Patha.  Ο εθνικός πληθυσμός είναι περίπου 100 και υπάρχουν 50 χρήστες που τη χρησιμοποιούν ως δεύτερη γλώσσα.

Καθώς η γλώσσα είναι σχεδόν ανύπαρκτη σήμερα, οι γλωσσολόγοι εργάζονται για τη συλλογή πληροφοριών και την καταγραφή των φωνών των εναπομείναντων ομιλητών. 

### Πρόγραμμα αναγέννησης γλωσσών
, η Mati Ke είναι μία από τις 20 γλώσσες που έχουν προτεραιότητα στο πλαίσιο του Προγράμματος Υποστήριξης Γλωσσών Προτεραιότητας, το οποίο έχει αναλάβει η First Languages Australia και χρηματοδοτείται από το Υπουργείο Επικοινωνιών και Τεχνών. Το έργο στοχεύει να "εντοπίσει και να καταγράψει επαπειλούμενες γλώσσες - εκείνες τις γλώσσες για τις οποίες υπάρχει μικρή ή καθόλου τεκμηρίωση, όπου δεν έχουν γίνει προηγούμενες ηχογραφήσεις, αλλά όπου υπάρχουν ζωντανοί ομιλητές".

## Γραμματική
Το λεξιλόγιο είναι περιορισμένο, επομένως οι σχέσεις και η θέση των λέξεων έχουν σημασία για να γίνει κατανοητή η δομή ανάλογα με την κατάσταση.

Η ταξινόμηση των ουσιαστικών αποτελεί πυρήνα της γλώσσας που διαμορφώνει την κατανόηση του κόσμου για τους ομιλητές της. Υπάρχουν 10 τάξεις ουσιαστικών μεταξύ των οποίων είναι μέρη και ώρες, ομιλία και γλώσσα.

Η αναφορά στην τάξη των πνευμάτων, των ηλικιωμένων ή των ανθρώπων με σεβασμό αποτελείται από το πρόθεμα *me* (εμένα) + ουσιαστικό. 

## Βιβλιογραφικές αναφορές

## Εξωτερικοί σύνδεσμοι

* Marri Ngarr στον ιστότοπο Dalylanguages.org .
Κατηγορία:Γλώσσες της Αυστραλίας
Κατηγορία:Σελίδες με μη επιθεωρημένες μεταφράσεις
Πυρανόζη

**Πυρανόζες** (αγγλ.: *pyranoses*) στη βιοχημεία και την οργανική χημεία, ονομάζονται οι ομάδες σακχάρων, δηλ. οι μονοσακχαρίτες σε κυκλική δομή με *έξι* μέλη, δομή η οποία περιέχει τον σκελετό του *[[πυράνιο|πυρανίου]]*, ένεκα και η ονομασία τους, *πυρανόζες*. Πέντε μέλη είναι από άνθρακα (C) και ένα μέλος είναι από οξυγόνο (O). Μπορεί να φέρουν και άλλα άτομα άνθρακα εξωτερικά του εξαδακτυλίου (βλέπε λ.χ. μόριο γλυκόζης).
Η δομή αυτή λέγεται επίσης **δακτύλιος πυρανόζης** (*pyranose ring*). Σε αντίθεση με το πυράνιο που φέρει δύο διπλούς δεσμούς, από το οποίο λήφθηκε η ονομασία αυτή (*πυρανόζες*), η πυρανόζη ποτέ δεν έχει διπλούς δεσμούς.

Ο δακτύλιος πυρανόζης σχηματίζεται από την αντίδραση της υδροξυλικής ομάδας (-ΟΗ) με τον άνθρακα 5 (C-5) από μονοσακχαρίτη που φέρει μια αλδεΰδη στον άνθρακα C-1. Αυτό, ως συνέπεια, δίνει μία ημικετάλη. Σε περίπτωση που τύχει και η αντίδραση είναι μεταξύ της αλδεϋδης και της υδροξυλικής ομάδας στον άνθρακα C-4, τότε θα σχηματιστεί μία φουρανόζη.

Από θερμοδυναμικής άποψης, ο δακτύλιος πυρανόζης είναι πολύ πιο σταθερός απ' αυτόν της φουρανόζης. Μονοσάκχαρα που, συνήθως, φέρουν αυτή τη μορφή του εξαδακτυλίου πυρανόζης είναι: η γλυκόζη, η μαννόζη, η γαλακτόζη κ.ά. Παραδείγματος χάρη, για μια αλδοεξόζη, όπως η γλυκόζη,  η αλδεϋδική ομάδα C-1 του τύπου ανοιχτής αλυσίδας αντιδρά με το υδροξύλιο του C-5 για να σχηματίσει μια ενδομοριακή ημιακετάλη. Ο εξαμελής δακτύλιος του σακχάρου που παράγεται, ονομάζεται *πυρανόζη* λόγω της ομοιότητάς του με το πυράνιο.

## Δείτε επίσης
*Φουρανόζη

## Παραπομπές


Κατηγορία:Μονοσακχαρίτες
Κατηγορία:Αλδόζες
Κατηγορία:C6
Ξυλόζη

Η **ξυλόζη**, της οποίας η ονομασία προέρχεται από το *–[[ξύλο]]*, είναι μονοσακχαρίτης που απαντάται στη Φύση, όχι όμως σε ελεύθερη μορφή. Χημικά ανήκει στη σειρά των αλδοπεντόζων ή απλά πεντόζων. Περιέχει στη δομή της πέντε (5) άτομα άνθρακα και μία (1) ομάδα αλδεϋδης, η οποία είναι και η δραστική της ομάδα. Περιέχεται στις ημικυτταρίνες οι οποίες αποτελούν δομικό συστατικό της φυτικής και της δασικής βιομάζας. Όπως όλα τα σάκχαρα, δύναται στη φύση να απαντηθεί σε διάφορες στερεοχημικές μορφές ανάλογα με τις επικρατούσες χημικές συνθήκες. Έχοντας την ελεύθερη ομάδα της αλδεϋδης, πάντα χημικώς διαθέσιμη, ανήκει στα σάκχαρα εκείνα που πάντα υφίστανται αναγωγή.

Η χημική δομή της ξυλόζης είναι η ακόλουθη: **HOCH<sub>2</sub>([[carbon|C]]H(OH))<sub>3</sub>CHO**.  
Τα κυκλικά ημικεταλικά ισομερή είναι κυρίαρχα όταν είναι υπό διάλυση, και απαντάται είτε σε πυρανόζες με εξακυκλική μορφή δακτυλίων του τύπου: C5O, ή σε φουρανόζες με πεντακυκλική μορφή δακτυλίων, C4O (με μία ομάδα CH2OH). Οποιοδήποτε από τα παραπάνω μπορεί να υποστεί *ισομερισμό*.

Η ξυλόζη αποτελεί σημαντικό μέρος στις λεγόμενες *ξυλάνες*, που δομούν σ' ένα ποσοστό -περίπου 30%- τα κυτταρικά τοιχώματα φυτών ή ξυλωδών δένδρων (λ.χ. της σημύδας) κυρίως στα πλατύφυλλα είδη. Αντίθετα, η ξυλόζη έχει πολύ μικρό μέρος (περίπου 9%) στα κωνοφόρα, όπως λ.χ. πεύκα και ερυθρελάτη. 

Ιστορικά, πρώτη φορά απομονώθηκε και αναγνωρίστηκε ως ένωση, από το Φινλανδό επιστήμονα Koch, το 1881. Ωστόσο, απέκτησε εμπορική διαθεσιμότητα, με τιμές παρόμοιες με αυτές της σουκρόζης γύρω στο 1930. Η ξυλόζη μεταβολίζεται από τον ανθρώπινο οργανισμό, αν και δεν είναι από τις σημαντικές θρεπτικές ουσίες, ενώ μπορεί να προσληφθεί μέσω προγραμμάτων δίαιτας. 

## Παραπομπές


Κατηγορία:Μονοσακχαρίτες
Τριστάν του Κλερμόν

Ο **Βαρθολομαίος "Τριστάν"**, γαλλ. Bartholomew "Tristan" de Clermont-Lodève (1380 - π.1432) από τον Οίκο του Κλερμόν-Λοντέβ, ήταν Γάλλος ιππότης, που νυμφεύτηκε την κόμισσα του Κοπερτίνο.

Ήταν ο πατέρας της Ισαβέλλας του Κλερμόν, της πρώτης συζύγου του Φερδινάνδου Α΄ της Νάπολης.

## Βιογραφία
Τα έγγραφα και οι πηγές σχετικά με τον Τριστάν, του οποίου το σωστό μικρό όνομα ήταν Βαρθολομαίος, είναι λιγοστά. Ο Τριστάν του Κλερμόν (ιταλ.: Tristano di Chiaramonte) έγινε ο κόμης του Κοπερτίνο από την προίκα της συζύγου του.

Το 1429 ο Τριστάν μοίρασε την κληρονομιά μεταξύ των παιδιών του.

## Οικογένεια
Νυμφεύτηκε την Αικατερίνη ντελ Μπάλτσο-Ορσίνι, τη μικρότερη κόρη του Ραϋμόνδου ντελ Μπάλτσο-Ορσίνι, πρίγκιπα του Τάραντο και της Μαρίας του Ανγκιάν, κόρης του Ιωάννη κόμη του Κάστρο. Ο Ιωάννης ήταν γιος του Βαλτέρ ντ'Ανγκιέν και της Ισαβέλλας του Μπριέν. Ο Τριστάν είχε τέκνα:
* Ραϋμόνδος (*Raimondello di Chiaramonte*). Απεβ. στις 2 Μαρτίου 1443, αφήνοντας την κληρονομιά στην αδελφή του Σάντσια.
* Σάντσια, παντρεύτηκε τον Φραντσέσκο ντελ Μπάλτσο, δούκα της Άντρια.
* Μαργαρίτα, παντρεύτηκε τον Αντώνιο Βεντιμίλια, μαρκήσιο του Τζεράτσι, μεγάλο Ναύαρχο.
* Αντωνία, που φέρεται κάπου να παντρεύτηκε τον Θωμά Παλαιολόγο δεσπότη του Μωρέα (αδελφό του Κωνσταντίνου ΙΑ΄ Αυτοκράτορα των Ρωμαίων) και κληρονόμο του θρόνου της Ρωμανίας.
* Iσαβέλλα, παντρεύτηκε τον Φερδινάνδο Α΄ του Οίκου της Βαρκελώνης, αργότερα βασιλιά της Νάπολης.

## Πηγές
* Toomaspoeg, Kristjan (2013). "ORSINI DEL BALZO, Raimondo". Dizionario Biografico degli Italiani (in Italian). 79.

Κατηγορία:Κόμητες της Ιταλίας
Αικατερίνη του Τάραντα, κόμισσα του Κοπερτίνο

Η **Αικατερίνη**, ιταλ. Caterina del Balzo Orsini da Taranto από τον Οίκο των Ορσίνι, ήταν κόμισσα του Κοπερτίνο suo jure.

## Βιογραφία
Ήταν κόρη του Ραϋμόνδου Ορσίνι ντελ Μπάλτσο ντι Νόλα και της Μαρίας του Ανγκιάν, κόρης του Ιωάννη κόμη του Κάστρο. Ο Ιωάννης ήταν γιος του Βαλτέρ ντ'Ανγκιάν και της Ισαβέλλας του Μπριέν. Αδελφός της ήταν ο Ιωάννης Αντώνιος Ορσίνι ντελ Μπάλτσο.

## Οικογένεια
Παντρεύτηκε τον ιππότη Τριστάν του Κλερμόν (1380 - π.1432), μέλος του γαλλικού Οίκου του Κλερμόν-Λοντέβ, που έγινε κόμης του Κοπερτίνο, το οποίο ήταν μέρος της προίκας της. Είχαν τέκνα:
* Ισαβέλλα του Κλερμόν π. 1424-30 Μαρτίου 1465, παντρεύτηκε τον Φερδινάνδο Α΄ της Νάπολης (νόθο γιο του Αλφόνσου Ε΄ της Αραγονίας).
* Σάντσια ντι Κιαρομόντε απεβ. 30 Μαρτίου 1468, κόμισσα του Κοπερτίνο και κυρία του Ναρντό. Το 1436 παντρεύτηκε τον Γραντσέσκο Β΄ ντελ Μπάλτσο (1410–1482) 3ο δούκα της Άντρια, ο οποίος έγινε κόμης του Κοπερτίνο, το οποίο ήταν μέρος της προίκας της.

Κατηγορία:Πριγκίπισσες του Τάραντα
Κατηγορία:Οικογένεια Ορσίνι
Παγωμένη βροχή

μικρογραφία|Κλαδιά που έχουν εγκιβωτιστεί από παγωμένη βροχή
**Παγωμένη βροχή** είναι η ονομασία που δίνεται στη βροχή που διατηρείται σε θερμοκρασίες υπό του μηδενός από την ατμοσφαιρική αέρια μάζα που προκαλεί πάγωμα σε επαφή με τις επιφάνειες. Σε αντίθεση με το χιονόνερο, των σφαιριδίων πάγου ή το χαλάζι, η παγωμένη βροχή αποτελείται εξ ολοκλήρου από υγρά σταγονίδια. Οι σταγόνες βροχής υπερψύχονται ενώ διέρχονται από ένα στρώμα παγωμένου αέρα εκατοντάδων μέτρων πάνω από το έδαφος και στη συνέχεια παγώνουν κατά την πρόσκρουση με οποιαδήποτε επιφάνεια που συναντούν, όπως το έδαφος, τα δέντρα, τα ηλεκτρικά καλώδια, τα αεροσκάφη και τα αυτοκίνητα. Ο πάγος που προκύπτει, ο οποίος ονομάζεται υαλόπαγος, μπορεί να συσσωρεύεται σε πάχος αρκετών εκατοστών και να καλύπτει όλες τις εκτεθειμένες επιφάνειες.

## Παραπομπές


Κατηγορία:Κατακρημνίσεις
Κάρολ Γκρέιντερ

Η **Κάρολιν Γουίντνεϊ "Κάρολ" Γκρέιντερ** (15 Απριλίου 1961) είναι Αμερικανίδα μοριακή βιολόγος και βραβευμένη με Νόμπελ. Έγινε μέλος του Πανεπιστημίου της Καλιφόρνια ως επίτιμη καθηγήτρια στο τμήμα μοριακής και κυτταρικής βιολογίας τον Νοέμβριο 2020.

Η Γκρέιντερ ανακάλυψε ένα ένζυμο το 1984, ενώ ήταν προπτυχιακή φοιτήτρια της Ελίζαμπεθ Μπλάκμπερν στο Πανεπιστήμιο της Καλιφόρνια. Η Γκρέιντερ ήταν πρωτοπόρος στην έρευνα για την δομή των χρωμοσωμάτων. Το 2009 βραβεύτηκε με το Νόμπελ Ιατρικής, μαζί με την Μπλάκμπερν και τον Τζακ Β. Σόστακ.

## Βραβεία και τιμές
* Pew Scholar in the Biomedical Sciences (1990-1994)  
* Gairdner Foundation International Award (1998)
* Rosenstiel Award in Basic Medical Research (1998) (shared with Elizabeth Blackburn)
* Member of the American Society for Cell Biology (1999)
* Passano Foundation Award (1999) (shared with Elizabeth Blackburn)   
* Harvey Society Lecture (2000)
*  Academy of Achievement Golden Plate Award (2000)
* Fellow of the American Academy of Arts and Sciences (2003)
* Member of the National Academy of Sciences (2003)
* Richard Lounsbery Award (2003), National Academy of Sciences
*  Member of the American Society for Biochemistry and Molecular Biology (2004)
* Lila Gruber Cancer Research Award (2006) 
* Albert Lasker Award for Basic Medical Research (2006) (shared with Elizabeth Blackburn and Jack Szostak)
* Wiley Prize in Biomedical Sciences (2006) (shared with Elizabeth Blackburn)
* Dickson Prize in Medicine (2007)
* Louisa Gross Horwitz Prize of Columbia University (2007) (shared with Elizabeth Blackburn and Joseph G. Gall)
* The Pearl Meister Greengard Prize (2008) (shared with Elizabeth Blackburn and Vicki Lundblad) 
* Nobel Prize in Physiology or Medicine (2009) (shared with Elizabeth Blackburn and Jack Szostak)"
* Paul Ehrlich and Ludwig Darmstaedter Prize (2009) (shared with Elizabeth Blackburn)
* Member of the Institute of Medicine (2010) 
* Member, American Philosophical Society (2016) 
* Pinnacle Award (2019), Association for Women in Science 

## Επιλεγμένα βιβλία
* 
* 

## Παραπομπές

## Περαιτέρω μελέτη
* 

## Εξωτερικοί σύνδεσμοι

* Greider Lab

Κατηγορία:Αμερικανοί βιολόγοι
Κατηγορία:Βραβευμένοι με Νόμπελ Φυσιολογίας και Ιατρικής
Τεχνοκρατία

Η **τεχνοκρατία** είναι ένα σύστημα διακυβέρνησης στο οποίο ο υπεύθυνος λήψης αποφάσεων ή οι υπεύθυνοι λήψης αποφάσεων δεν εκλέγονται από το εκλογικό σώμα αλλά διορίζονται βάσει της εμπειρογνωμοσύνης τους στον αντίστοιχο τομέα ευθύνης. Αυτό το σύστημα έρχεται σε αντίθεση ρητά με την αντιπροσωπευτική δημοκρατία, την έννοια ότι οι εκλεγμένοι αντιπρόσωποι θα πρέπει να είναι οι πρωταρχικοί φορείς λήψης αποφάσεων στην κυβέρνηση,  αν και δεν συνεπάγεται απαραίτητα την εξάλειψη των εκλεγμένων αντιπροσώπων. Οι υπεύθυνοι λήψης αποφάσεων επιλέγονται με βάση εξειδικευμένες γνώσεις και επιδόσεις, παρά πολιτικές σχέσεις ή κοινοβουλευτικές δεξιότητες. Ο όρος τεχνοκρατία χρησιμοποιήθηκε αρχικά για να δηλώσει την πιστή εφαρμογή της επιστημονικής μεθόδου για την επίλυση κοινωνικών προβλημάτων.

## Παραπομπές


Κατηγορία:Μορφές διακυβέρνησης
Γλώσσα Μπαγιάλι

**Η γλώσσα Bayali** (επίσης γράφεται **Biyali**, **Baiali**, **Byelle**, **Byellee**, και είναι επίσης γνωστή ως **Orambul** ή **Urambal**) ήταν μια εξαφανισμένη γλώσσα του Κουίνσλαντ της Αυστραλίας, ομιλούμενη στην περιοχή Rockhampton, αλλά βρίσκεται σε εξέλιξη ένα έργο για την αναβίωση της γλώσσας.

Έχει ταξινομηθεί μαζί με τη γλώσσα Darumbal ως γλώσσα Kingkel, αλλά οι δύο γλώσσες δεν είναι κοντινες, και ο Bowern (2011) αναταξινόμησε το Darumbal ως γλώσσα Maric.
αριστερά|μικρογραφία| Χάρτης των παραδοσιακών εδαφών των αυτόχθονων ανθρώπων γύρω από τα Mackay, Rockhampton και Gladstone Queensland.

## Γλωσσική αναβίωση
Από το 2017, το Γλωσσικό Κέντρο του Κεντρικού Κουίνσλαντ εργάζεται για να βοηθήσει στην παλινόρθωση τριών γλωσσών της περιοχής - Yiiman, Byelle και Taribelang (επίσης γνωστά ως Gureng Gureng).  , το Bayali (προφέρεται Bayelle) είναι μία από τις 20 γλώσσες που έχουν προτεραιότητα ως μέρος του Προγράμματος Υποστήριξης Γλωσσών Προτεραιότητας, το οποίο έχει αναλάβει η First Languages Australia και χρηματοδοτείται από το Υπουργείο Επικοινωνιών και Τεχνών. Το έργο στοχεύει να "εντοπίσει και να καταγράψει επαπειλούμενες γλώσσες - εκείνες τις γλώσσες για τις οποίες υπάρχει ελάχιστη ή καθόλου τεκμηρίωση, όπου δεν έχουν γίνει προηγούμενες εγγραφές, αλλά όπου υπάρχουν ζωντανοί ομιλητές" 

## Βιβλιογραφικές αναφορές

## Εξωτερικοί σύνδεσμοι

* Βιβλιογραφία της γλώσσας Bayali και των ανθρωπίνων πόρων , στο Αυστραλιανό Ινστιτούτο Αβοριγίνων και Στενών Νήσων Torres Strait
Κατηγορία:Γλώσσες της Αυστραλίας
Ντάνιελ Μαντσίνι

Ο **Ντάνιελ Μαντσίνι** (γεν. Τρανζίτο, Κόρδοβα, Αργεντινή, 11 Νοεμβρίου, 1996) είναι Αργεντίνος  ποδοσφαιριστής, ο οποίος αγωνίζεται για την ομάδα του ΑΠΟΕΛ της πρώτης κατηγορίας Κύπρου.

## Καριέρα
Ο Μαντσίνι ξεκίνησε την αγωνιστική του καριέρα από τις ακαδημίες της Πογιέκτο Κρεσέρ και στα δεκαοκτώ του χρόνια μεταγράφηκε στη Νιούελς Ολντ Μπόις, στης οποίας την επαγγελματική ομάδα μεταπήδησε ένα χρόνο αργότερα, κάνοντας το ντεμπούτο του στο παιχνίδι εναντίον της Ράσινγκ Κλουμπ στις 12 Ιουλίου 2015. Τον Ιανουάριο του 2017, υπέγραψε στην Μπορντό, και αγωνίστηκε ως δανεικός στην Τουρ ΦΚ το 2017-18 και στην ΑΖ Οσέρ το 2018-19.

Στις 2 Αυγούστου του 2019, η Μπορντό συμφώνησε με τον Άρη για μεταγραφή έναντι του ποσού των 120 χιλιάδες  ευρώ. Με τους "κίτρινους" έφθασε ως τους ημιτελικούς του κυπέλλου Ελλάδας και αγωνίστηκε στο Γιουρόπα Λιγκ τις σεζόν 2019-20, 2020-21 και 2021-22.

Στις 26 Ιανουαρίου 2023, ο Μαντσίνι υπέγραψε συμβόλαιο 3,5 χρόνων με τον Παναθηναϊκό. Στις 12 Φεβρουαρίου 2023, σκόραρε το πρώτο του τέρμα με τους πράσινους σε μία αναμέτρηση με την πρώην ομάδα του, τον Άρη, στο "Κλεάνθης Βικελίδης". Στις 30 Ιανουαρίου 2026, έλυσε το συμβόλαιό του με τον σύλλογο. Κατά την θητεία του στον Παναθηναϊκό, σημείωσε 108 συμμετοχές με 6 τέρματα σε όλες τις διοργανώσεις, ενώ κατέκτησε και ένα κύπελλο το 2024.

Στις 31 Ιανουαρίου 2026, ο Μαντσίνι υπέγραψε στον ΑΠΟΕΛ μέχρι το καλοκαίρι του 2028.

## Τίτλοι
**Παναθηναϊκός**

* Κύπελλο Ελλάδος: 2023-24

## Παραπομπές


## Εξωτερικοί σύνδεσμοι
* D. Mancini - Profile @ Soccerway

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Αλί Αντέμ

Ο **Αλί Αντέμ** (γεννημένος την 1 Ιουνίου 2000) είναι Βορειομακεδόνας διεθνής ποδοσφαιριστής, ο οποίος αγωνίζεται με την ομάδα της Σκούπι, όντας δανεικός από τον Άρη Θεσσαλονίκης.

## Καριέρα
Ο Αλί Αντέμ ξεκίνησε από τις ακαδημίες της Βάρνταρ Σκοπίων και στα δεκαοκτώ του χρόνια ανέβηκε στην επαγγελματική ομάδα του συλλόγου. Αγωνίστηκε σε 40 αγώνες πρωταθλήματος, πετυχαίνοντας τρία γκολ και κατακτώντας μαζί το πρωτάθλημα του 2019-20.

Tο καλοκαίρι του 2020 υπέγραψε στον Άρη Θεσσαλονίκης, από τον οποίο δόθηκε δανεικός στην Σκούπι τον Φεβρουάριο του 2021.

Στις 18 Φεβρουαρίου 2021, αγωνίστηκε για πρώτη φορά με την εθνική ομάδα της πατρίδας του, στο φιλικό με την Ραμποτνίσκι.

## Παραπομπές


## Πηγές

* Ali Adem - Profile @ Soccerway

Κατηγορία:Βορειομακεδόνες ποδοσφαιριστές
Κατηγορία:Ποδοσφαιριστές ΦΚ Βάρνταρ
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Γκοτζίλα (ταινία, 2014)

Το **Γκοτζίλα** (αγγλικά:*Godzilla*) είναι αμερικανική ταινία του 2014 σε σκηνοθεσία του Γκάρεθ Έντουαρντς. Είναι μια επανεκκίνηση της σειράς Γκοντζίλα της Toho και είναι η 30η ταινία στο franchise του Godzilla. Είναι η πρώτη ταινία στο MonsterVerse της Legendary και η δεύτερη ταινία Godzilla που γυρίστηκε εξ ολοκλήρου από ένα στούντιο του Χόλιγουντ. Στην ταινία πρωταγωνιστούν οι Άαρον Τέιλορ-Τζόνσον, Κεν Γουατανάμπι, Ελίζαμπεθ Όλσεν, Ζυλιέτ Μπινός, Σάλι Χόκινς, Ντείβιντ Στραθαίρν και Μπράιαν Κράνστον. Στην ταινία, ένας στρατιώτης, ο οποίος προσπαθεί να επιστρέψει στην οικογένειά του, πιάνεται στη διαμάχη μιας αρχαίας αντιπαλότητας μεταξύ του Γκοντζίλα και δύο παρασιτικών τεράτων γνωστών ως MUTO.

Το έργο ξεκίνησε ως ταινία μικρού μήκους σε IMAX μορφή το 2004, αλλά μεταφέρθηκε στο Legendary το 2009 για να αναπτυχθεί ξανά ως ταινία μεγάλου μήκους. Η ταινία ανακοινώθηκε επίσημα τον Μάρτιο του 2010, ενώ ο Γκάρεθ Έντουαρντς ανακοινώθηκε ως σκηνοθέτης τον Ιανουάριο του 2011.Τα κύρια γυρίσματα ξεκίνησαν τον Μάρτιο του 2013 στις Ηνωμένες Πολιτείες και τον Καναδά και έληξαν τον Ιούλιο του 2013.

Το Godzilla κυκλοφόρησε θεατρικά στις 16 Μαΐου 2014 κι έλαβε κυρίως θετικά σχόλια, με επαίνους για την σκηνοθεσία της ταινίας, τα οπτικά εφέ, το μουσικό σκορ, την κινηματογραφία, τον σεβασμό στο αρχικό υλικό και την ερμηνεία του Μπράιαν Κράνστον, αλλά η χρονική παρουσία του Godzilla στην ταινία και η έλλειψη ανάπτυξης χαρακτήρων της επικρίθηκαν. Η ταινία θεωρήθηκε εισπρακτική επιτυχία στο box office, με κέρδη 529 εκατομμυρίων δολαρίων παγκοσμίως σε σύγκριση με τον προϋπολογισμό παραγωγής τη ταινίας που ήταν 160 εκατομμυρίων δολάρια και κόστος εκτύπωσης και διαφήμισης 100 εκατομμύρια δολάρια και νεκρό σημείο 380 εκατομμυρίων δολαρίων. Η επιτυχία της ταινίας ώθησε την Toho να γυρίσει μια δική της ταινία-επανεκκίνηση με τον Γκοντζίλα και η Legendary να προχωρήσει σε ταινίες-συνέχειες, με το *[[Γκοτζίλα ΙΙ: Ο Βασιλιάς των Τεράτων]]*, που κυκλοφόρησε στις 31 Μαΐου 2019, το *[[Γκοτζίλα vs. Κονγκ]]*, που κυκλοφόρησε στις 31 Μαρτίου 2021 και το *[[Γκοτζίλα x Κονγκ: Η Νέα Αυτοκρατορία]]*, που κυκλοφόρησε στις 29 Μαρτίου του 2024.

## Σημειώσεις


## Παραπομπές

## Εξωτερικοί Σύνδεσμοι
* Επίσημη ιστοσελίδα
* 

Κατηγορία:Ταινίες του 2014
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές ταινίες καταστροφής
Κατηγορία:Ταινίες γυρισμένες στο Σαν Φρανσίσκο
Κατηγορία:Ταινίες γυρισμένες στη Χαβάη
Κατηγορία:Godzilla (ταινίες)
Κατηγορία:Ιαπωνικές ταινίες
Κατηγορία:Ταινίες παραγωγής Warner Bros.
Κατηγορία:Αποκαλυπτικές ταινίες
Κατηγορία:Ταινίες τοποθετημένες στο Σαν Φρανσίσκο
Κατηγορία:Ταινίες τοποθετημένες στην Ιαπωνία
Κατηγορία:Reboots ταινιών
Κατηγορία:MonsterVerse
Κατηγορία:Ταινίες IMAX
Κατηγορία:Ταινίες σε σκηνοθεσία Γκάρεθ Έντουαρντς
Κατηγορία:Ταινίες παραγωγής Legendary Pictures
Βούρλα Ροδόπης

Τα **Βούρλα** είναι μικρό ορεινό χωριό της Θράκης στην Περιφερειακή Ενότητα Ροδόπης.

## Γενικά στοιχεία
Τα Βούρλα βρίσκονται προς τα όρια της Ελλάδας με τη Βουλγαρία και τα όρια με την Περιφερειακή Ενότητα Έβρου. Είναι χτισμένο στις πλαγιές του όρους Σάπκα σε υψόμετρο 500 μέτρων, σε απόσταση 36 χιλιομέτρων ΒΑ. από τη Φιλλύρα (έδρα του δήμου), 58 χιλιομέτρων Α.-ΒΑ. από την Κομοτηνή και περίπου 5 χιλιομέτρων Δ. από τον Κέχρο. Πολιτισμικά, όπως και όλα του Κέχρου, ανήκει στα Πομακοχώρια της Ροδόπης. Ως ξεχωριστός οικισμός αναφέρεται επίσημα το 1961 να απογράφεται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 έχει ως πληθυσμό 30 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Βούρλα
Κατηγορία:Δήμος Αρριανών
Volkswagen LT

Το **Volswagen LT** είναι το μεγαλύτερο βαν που παρήγαγε η γερμανική αυτοκινητοβιομηχανία Volkswagen από το 1975 μέχρι το 2006. Αυτό το ελαφρύ φορτηγό ήταν μεγαλύτερο από το Transporter, Το μοντέλο αρχικά άρχιζε να σχεδιάζεται το 1968, καθώς η εταιρεία αισθανόταν πλέον ότι χρειαζόταν ένα βαρύτερο όχημα από το μικρότερο Transporter, ενώ το 1969 φτιάχτηκε το πρώτο πρωτότυπο.

Τελικώς, το βαν μπήκε στη μαζική παραγωγή τον Ιανουάριο του 1975 και κυκλοφόρησε στις αρχές του έτους, με το όνομα LT. Το φορτηγό ήταν αρκετά δημοφιλές παγκοσμίως και παραγόταν σε πολλά είδη αμαξώματος, με το βαν, το αγροτικό και το mini-bus να είναι τα πιο δημοφιλή και τα πλέον επικρατέστερα. Το βαν φτιάχτηκε σε συνεργασία με την MAN, η οποία έφτιαχνε την καμπίνα του φορτηγού.

Η πρώτη γενιά του βαν σταμάτησε να παράγεται τον Δεκέμβριο του 1995. Η δεύτερη γενιά άρχισε να παράγεται τον Μάιο του 1996 και κατάφερε να πουλήσει σχεδόν 350.000 αντίτυπα. Τελικώς, η δεύτερη γενιά σταμάτησε να παράγεται τον Ιούλιο του 2006.

## Εξωτερικοί σύνδεσμοι
* Information and photos of Westfalia-built LT campervans
* VW Australia official LT site.
* UK VW LT website.

LT
Κατηγορία:Γερμανικά αυτοκίνητα
Κατηγορία:Επαγγελματικά αυτοκίνητα
Κατηγορία:Φορτηγό
American Motors Corporation

Η **American Motors Corporation** (**AMC** ή απλά **American Motors** στην καθημερινότητα) ήταν αμερικανική αυτοκινητοβιομηχανία που ιδρύθηκε το 1954 και καταργήθηκε στις 20 Ιουνίου 1988. 

Η AMC δημιουργήθηκε από τη συγχώνευση των αυτοκινητοβιομηχανιών **Nash-Kelvinator Corporation** και **Hudson Motor Car Company** την 1η Μαΐου 1954. Τότε, ήταν η μεγαλύτερη συγχώνευση εταιρειών στην ιστορία των Ηνωμένων Πολιτειών. Η American Motors Company εξαγόρασε την Jeep το 1970 και στη συνέχεια, για αρκετά χρόνια, παρήγαγε τα οχήματά της.

Διαχρονικά, η AMC ήταν γνωστή ως «μια μικρή εταιρεία που εκμεταλλεύτηκε τα κενά της αγοράς τα οποία δεν κάλυπταν οι τρεις μεγάλες αυτοκινητοβιομηχανίες - όμιλοι των ΗΠΑ» (General Motors, Ford και Chrysler). Τα πιο γνωστά και δημοφιλή μοντέλα της εταιρείας, ήταν το AMC Gremlin και το AMC Pacer.

To 1979, η Renault εξαγόρασε το 22% της εταιρείας. Το 1979, ήταν και η χρονιά που η εταιρεία σημείωσε τα μεγαλύτερα κέρδη στην ιστορία της, ύψους 84 εκατομμυρίων δολαρίων, ενώ το εμπορικό της μερίδιο στην αγορά των ΗΠΑ το ίδιο έτος ήταν στο 1,83%. Όμως οι τράπεζες τη δεκαετία του 1980 αρνήθηκαν να δώσουν επιπλέον πιστώσεις στην εταιρεία, με αποτέλεσμα η AMC να μη μπορεί πλέον να παράγει νέα μοντέλα και να βρεθεί σε αδιέξοδο. Το 1987, η Chrysler δέχθηκε να εξαγοράσει το μερίδιο της Renault και έτσι η εταιρεία έγινε το τμήμα Jeep/Eagle το 1988. Τελικώς, η εταιρεία συγχωνεύθηκε πλήρως στην Chrysler το 1990.

## Παραπομπές


## Βιβλιογραφία
* 
* 

## Περαιτέρω ανάγνωση
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* 
* 
* IMCDB: AMC vehicles in movies & TV shows
* 

Κατηγορία:Αυτοκινητοβιομηχανίες των ΗΠΑ
Κατηγορία:Πρώην αυτοκινητοβιομηχανίες
Μενθία δε Μεντόθα

Η **Μενθία δε Μεντόθα ι Φονσέκα** (ισπανίκα: *Mencía de Mendoza y Fonseca*, 30 Νοεμβρίου 1508 - 4 Ιανουαρίου 1554) από τον Οίκο των Μεντόθα, ήταν προστάτιδα του πολιτισμού. Ήταν ηγετική προσωπικότητα της Αναγέννησης στις Κάτω Χώρες και ήταν γνωστή για τις προοδευτικές απόψεις της στην εκπαίδευση των γυναικών.

## Βιογραφία
Ήταν κόρη του Ροδρίγο Ντίαθ δε Βιβάρ ι Μεντόθα, 1ου μαρκησίου του Θενέτε και της Μαρία δε Φονσέκα ι Τολέδο.

## Οικογένεια
Παντρεύτηκε πρώτα το 1524 με τον Ερρίκο Γ΄ κόμη του Νασσάου-Ντίλενμπουργκ, που απεβίωσε το 1538. Απέκτησαν έναν θνησιγενή γιο.

Το 1541 η Μενθία έκανε δεύτερο γάμο, με τον Φερδινάνδο των Τραστάμαρα δούκα της Καλαβρίας, τον μεγαλύτερο και επιζώντα γιο του Φρειδερίκου Δ΄ της Νάπολης. Δεν απέκτησαν απογόνους.

## Παραπομπές


## Βιβλιογραφία
* Matty Klatter, Mendoza y Fonseca, Mencía de, σε: Digitaal Vrouwenlexicon van Nederland. Διεύθυνση URL: http://resources.huygens.knaw.nl/vrouwenlexicon/lemmata/data/MenciadeMendoza [13/01/2014]

Κατηγορία:Ευρωπαίοι ισπανικής καταγωγής
Μαριάνα Φερνάντεθ δε Κόρδοβα

Η **Μαριάνα Φερνάντεθ δε Κόρδοβα ι Αγιάλα** (ισπανικά: *Mariana Fernández de Córdoba y Ayala*, π.1394 - 1431) από τον Οίκο δε Κόρδοβα, ήταν η 4η κυρία του Κασαρούμπιος ντελ Μόντε στην επαρχία του Τολέδο. Ήταν η κόρη του Ντιέγκο Φερνάντεθ δε Κόρδοβα υ Καρίγιο, 1ου κυρίου της Βαένα και της Iνές Αγιάλα υ Τολέδο, τρίτης κυρίας Κασαρούμπιος ντελ Μόντε.

## Βιογραφία
Η Μαριάνα παντρεύτηκε τον Φαδρίκε Ενρίκεθ δε Μεντόθα, από τον Καστιλιανό Οίκο της Ιβρέας, ναύαρχο της Καστίλης και κύριο της Μεδίνα δε Ριοσέκο περίπου τον Ιούλιο του 1425. Είχαν μία κόρη:
* Ιωάννα Ενρίκεθ 1425–1468, παντρεύτηκε τον Ιωάννη Β΄ των Τραστάμαρα βασιλιά της Αραγωνίας.

## Παραπομπές


## Βιβλιογραφία
* Cañas Galvez, Φρανσίσκο. "Colección diplomática de Santo Domingo el Real de Toledo". Μαδρίτη: Silex Ediciones (2010)

## Εξωτερικοί σύνδεσμοι
* Royal Academy of History, Salazar y Castro Συλλογή παραπομπών (στα Ισπανικά)
* Γενεαλογία της Μεσαιωνικής Ισπανίας

Κατηγορία:Καστιλιάνικη τάξη ευγενών
Ηλίας Κανέλλης

Ο **Ηλίας Κανέλλης** (*γενν.* 1960) είναι Έλληνας δημοσιογράφος, κριτικός κινηματογράφου και συγγραφέας.

## Βιογραφικά στοιχεία
Γεννήθηκε στην Καλαμάτα στις 3 Οκτωβρίου 1960. 

## Σταδιοδρομία
Έχει εργαστεί στο χώρο της δημοσιογραφίας, του κινηματογράφου και της κριτικής. Εργάστηκε σε διάφορα ΜΜΕ σε όλες σχεδόν τις ειδικότητες, όπως λ.χ. επιμελητής ύλης, ρεπόρτερ, κριτικός τέχνης, πολιτικός αναλυτής, αρθρογράφος, αρχισυντάκτης, και διευθυντής σύνταξης.

Επί σειρά ετών υπήρξε κριτικός κινηματογράφου στο περιοδικό "Αντί". Υπήρξε επίσης εκδότης και συντάκτης του κινηματογραφικού περιοδικού ΚΑΜΕΡΑ στη δεκαετία 1980 και του περιοδικού ΚΙΝΗΜΑΤΟΓΡΑΦΙΣΤΗΣ αργότερα. Επίσης είχε καθημερινή ραδιοφωνική εκπομπή στον ραδιοφωνικό σταθμό Αθήνα 9,84, μαζί με τον δημοσιογράφο Στέφανο Κασιμάτη.

Το καλοκαίρι του 2007 εξέδωσε την εφημερίδα "εφ" του Ελληνικού Φεστιβάλ. Μαζί με τον Μανώλη Βασιλάκη, εξέδωσαν το 2009 την επιθεώρηση βιβλίου "The Athens Review of Books". Έχει γράψει το βιβλίο "Εθνοχουλιγκανισμός: εκφράσεις της νεοελληνικής ιδεολογίας στους Ολυμπιακούς Αγώνες 2004 της Αθήνας", και έχει επιμεληθεί τις κινηματογραφικές μονογραφίες "Σταύρος Τορνές" (με τον Σταύρο Καπλανίδη και, για την ιταλική έκδοση, με την επιπλέον συνεργασία με τον Sergio Grmek Germani), "Κώστας Γαβράς", "Σταύρος Τσιώλης".

Τα τελευταία χρόνια εργάζεται στην εφημερίδα "Τα Νέα", και αρθρογραφεί στον ιστότοπο, Protagon.gr. Σήμερα εκδίδει και διευθύνει τη μηνιαία επιθεώρηση του βιβλίου *"The Books" Journal*..

## Προσωπικά στοιχεία
Ζει μόνιμα στην Αθήνα.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες κριτικοί του κινηματογράφου
Κατηγορία:Έλληνες συγγραφείς του 20ού αιώνα
Βουλευτικές εκλογές στο Κοσσυφοπέδιο (2021)

Στις 14 Φεβρουαρίου 2021 διεξήχθησαν **πρόωρες βουλευτικές εκλογές στο [[Κοσσυφοπέδιο]]**, για τα 120 μέλη του Κοσοβίτικου κοινοβουλίου.

Οι γύρω στο 1,8 εκατομμύρια εγγεγραμμένοι ψηφοφόροι είχαν το δικαίωμα να προσέλθουν στις κάλπες, σε ένα από τα 888 εκλογικά κέντρα της χώρας, για να ψηφίσουν. Στις εκλογές συμμετείχαν 28 πολιτικοί συνδυασμοί (κόμματα, κινήματα, συμμαχίες) και πάνω από 1.000 υποψήφιοι πολιτικοί. Αυτή είναι η έκτη φορά που έγιναν εκλογές από το 2008, όταν το Κοσσυφοπέδιο ανεξαρτητοποιήθηκε από τη Σερβία. 

Πρώτο κόμμα ήρθε το Κίνημα Αυτοδιάθεσης του Άλμπιν Κούρτι, που κέρδισε τις 58 από τις 120 έδρες του Κοινοβουλίου. Μετά τις εκλογές σχημάτισε κυβέρνηση συνεργασίας με τα κόμματα που εκπροσωπούν τις μειονότητες. Ο Άλμπιν Κούρτι ανέλαβε καθήκοντα ως Πρωθυπουργός στις 22 Μαρτίου 2021. 

## Ιστορικό
Οι εκλογές διεξήχθησαν πρόωρα επειδή η κυβέρνηση συνεργασίας του πρώην Πρωθυπουργού Αβντουλάχ Χότι, που είχε τις 61 από τις 120 έδρες, έχασε την πλειοψηφία της στο κοινοβούλιο όταν ένα από τα μέλη, ο Ετέμ Αρίφι, καταδικάστηκε για απάτη. Η προσωρινή Πρόεδρος Βιόσα Οσμάνι, κατόπιν οδηγίας από το Συνταγματικό Δικαστήριο, διέλυσε τη βουλή στις 7 Ιανουρίου 2021 και προκήρυξε νέες εκλογές για τη 14η Φεβρουαρίου.

## Εκλογικό σύστημα
Το Κοσοβίτικο κοινοβούλιο αποτελείται από 120 μέλη, που εκλέγονται με δημοκρατικές, άμεσες εκλογές για τετραετή θητεία. Από αυτά:

* τα 100 μέλη εκλέγονται με αναλογική εκπροσώπηση. Το εκλογικό όριο είναι 5%.
* τα 20 μέλη είναι εκπρόσωποι των εθνικών μειονοτήτων της χώρας. Οι 10 έδρες προορίζονται για τους Σέρβους, οι 4 για τους Ρομά, τους Ασκάλι και τους Αιγύπτιους, οι 3 για τους Βοσνιακούς, οι 2 για τους Τούρκους και η 1 για τους Γκοράνι.
## Δημοσκοπήσεις
Από τα τέλη Δεκεμβρίου 2020 ως σήμερα έχουν γίνει αρκετές δημοσκοπήσεις στις οποίες οι εκλογείς ρωτήθηκαν τι θα ψηφίσουν.

## Αποτελέσματα
μικρογραφία|324x324εσ|Η προσέλευση εκλογέων ανά δήμο ανά τετράωρο.
μικρογραφία|300x300εσ|Κατανομή των εδρών στο κοινοβούλιο (120 έδρες συνολικά)

## Μετά τις εκλογές
Την ημέρα των εκλογών, όταν έκλεισαν οι κάλπες, οι οπαδοί του Κινήματος Αυτοδιάθεσης βγήκαν στους δρόμους της πρωτεύουσας, στην Πριστίνα, να εορτάσουν την συντριπτική νίκη που έδειξαν τα προκαταρκτικά αποτελέσματα για το κόμμα τους. Μετά την ήττα του κόμματός του στις εκλογές, ο αρχηγός της Δημοκρατικής Ένωσης Κοσσυφοπεδίου, ο Ισά Μουστάφα, παραιτήθηκε από την ηγεσία του κόμματος. 

### Διεθνείς αντιδράσεις

* : Ο Αλβανός Πρωθυπουργός Έντι Ράμα και ο αρχηγός της Αλβανικής αντιπολίτευσης Λουλζίμ Μπάσα έδωσαν συγχαρητήρια στον Άλμπιν Κούρτι για τη νίκη του κόμματός του.

* : Ο Σέρβος Πρόεδρος Αλεξάντερ Βούτσιτς έδωσε συγχαρητήρια στη Σερβική Λίστα, το κόμμα που κέρδισε όλες τις (10) έδρες της Σερβικής μειονότητας στο κοινοβούλιο.

## Παραπομπές


Κατηγορία:Εκλογές στο Κοσσυφοπέδιο
Κοσσυφοπ
Ζοζέφ-Μαριόν Λεάντρ

Ο **Ζοζέφ-Μαριόν Λεάντρ** (, Αϊτή, 9 Μαΐου 1945 - ) είναι Αϊτινός πρώην διεθνής ποδοσφαιριστής, ο οποίος αγωνιζόταν ως μέσος.

Ο μικρότερος αδερφός του, Φριτς, υπήρξε επίσης ποδοσφαιριστής.

## Βιογραφία
### Συλλογικό επίπεδο

Ο Λεάντρ αγωνίστηκε σε συλλογική επίπεδο για λογαριασμό της Ρασίνγκ Κλεμπ Αϊσιέν.

### Εθνικό επίπεδο

Ως διεθνής, πραγματοποίησε, συνολικά, έξι διεθνείς συμμετοχές με την Εθνική Αϊτής σε διοργανώσεις υπό την αιγίδα της ΦΙΦΑ, μεταξύ του 1973 και του 1976, χωρίς να πετύχει κάποιο τέρμα.

Ο Λεάντρ ήταν μεταξύ των κληθέντων ενόψει του Παγκοσμίου Κυπέλλου του 1974. Κατά τη διάρκεια της συγκεκριμένης διοργάνωσης, η οποία διεξήχθη στη Γερμανία, ο ίδιος αγωνίστηκε παρά μόνο σε μία αναμέτρηση, με αντίπαλο την Αργεντινή.

## Παραπομπές


Κατηγορία:Αϊτινοί ποδοσφαιριστές
Κατηγορία:Ποδοσφαιριστές Εθνικής Αϊτής
Κατηγορία:Ποδοσφαιριστές Ρασίνγκ Κλεμπ Αϊσιέν
Κατηγορία:Μέσοι ποδοσφαιριστές
Σώτης Βολάνης

Ο **Σώτης Βολάνης** (πραγματικό όνομα: **Σωτήριος Σταυρίδης**) (Ακρολίμνη Πέλλας, 20 Φεβρουαρίου 1971) είναι Έλληνας λαϊκός τραγουδιστής με τσιγγάνικη καταγωγή.

## Δισκογραφία

### Albums
*2001 - "Σώτης Βολάνης"
*2002 - "Σώτης Βολάνης 2"
*2003 - "Ορκοί Αγάπης"
*2004 - "Σώτης Live"
*2005 - "Τακ Τακ"
*2007 - "Να Μ'Αγαπάς"
*2009 - "Πανσέληνος"
*2010 - "Πω! Πω! Πω!"
*2013 - "Επιστρέφω Ανεβασμένος"
*2017 - "Εμείς Άμα Κολλήσουμε Δε Θα Ξεκολλήσουμε"

## Παραπομπές


## Εξωτερικοί σύνδεσμοι
*  στο Discogs
*  στο YouTube

Κατηγορία:Ρομά στην Ελλάδα
Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Λαϊκοί τραγουδιστές
Ντιάνα Γκουαρντάτο

μικρογραφία|150px|Ο θυρεός των Γκουαρντάτι.
Η **Ντιάνα** (ιταλ.: *Diana Guardato*) ήταν μέλος της οικογένειας των αριστοκρατικών πατρικίων Γκουαρντάτι. Έγινε ερωμένη του βασιλιά της Νάπολης.

## Οικογένεια
Ήταν η ερωμένη του Φερδινάνδου Α΄ των Τραστάμαρα βασιλιά της Νάπολης και απέκτησε τέκνα με το επώνυμο *δ'Αραγόνα υ Γκουαρντάτο*:
* (νόθος) Φερδινάνδος πριν το 1494-1542, 1ος δούκας του Mοντάλτο.
* (νόθη) Μαρία, παντρεύτηκε τον Αντόνιο Τοντεσκίνι Πικολόμινι, δούκα του Αμάλφι, ανιψιό του πάπα Πίου Β΄ και αδελφό του πάπα Πίου Γ΄.
* (νόθη) Τζιοβάννα, παντρεύτηκε τον Λεονάρδο ντελλα Ρόβερε, δούκα του Άρτσε και της Σόρα, ανιψιό του πάπα Σίξτου Δ΄ και αδελφό του πάπα Ιουλίου Β΄.

## Βιβλιογραφικές αναφορές

Κατηγορία:Οίκος της Τραστάμαρα
Κατηγορία:Βασιλικές ερωμένες
Λούκας Σάσα

Ο **Λούκας Πασέκο Αφίνι** (γεννημένος την 1 Μαρτίου 1990), γνωστός ως **Λούκας Σάσα**, είναι Βραζιλιάνος επαγγελματίας ποδοσφαιριστής, ο οποίος αγωνίστηκε με την ομάδα του Άρη Θεσσαλονίκης.

## Καριέρα
Ο Σάσα πραγματοποίησε τα πρώτα μου ποδοσφαιρικά βήματα με το ποδόσφαιρο σάλας. Έπειτα συνέχισε για 8 χρόνια στις ακαδημίες της Κορίνθιανς, κερδίζοντας το κύπελλο νέων του Σάο Πάολο το 2009, χωρίς όμως να πραγματοποιήσει ούτε μια επίσημη εμφάνιση με την πρώτη ομάδα. Την ίδια χρονιά υπέγραψε το πρώτο του επαγγελματικό  συμβόλαιο με την Γκρέμιο Μπαρουέρι, με την οποία πραγματοποίησε 29 συμμετοχές, πριν η ομάδα υποβιβαστεί στη δεύτερη κατηγορία.

Μετά τη θητεία του στην Γκρέμιο Μπαρουερί έμεινα χωρίς ομάδα για έξι μήνες. 

Στις αρχές του 2011, μεταγράφηκε στην ιταλική Καταντζάρο, η οποία αγωνίζονταν στην 4η κατηγορία. Παράλληλα απέκτησε και το ιταλικό του διαβατήριο. Στην Καταντζάρο αγωνίστηκε μόλις σε ένα επίσημο ματς.
 
Το 2012 επέστρεψε στη βραζιλιάνικη Σάο Ζοζέ, η οποία αγωνίζονταν στη δεύτερη κατηγορία Βραζιλίας. Το καλοκαίρι του 2012, πήρε ελεύθερη μεταγραφή στην ΤΣΣΚΑ Σόφιας, με την οποία αγωνίστηκε στο Γιουρόπα Λιγκ απέναντι στη σλοβενική Μιούρα, ενώ σκόραρε για πρώτη φορά στον αγώνα ενάντια στη Σλάβια Σόφιας τον Οκτώβριο του 2012.

Στις 4 Ιουλίου 2013, υπέγραψε διετές συμβόλαιο με τη Χάποελ Τελ Αβίβ. Το 2015 επέστρεψε στη Βουλγαρία για λογαριασμό της Λουντογκόρετς, στην οποία παρέμεινε ως το 2019, κατακτώντας τέσσερα πρωταθλήματα.

Στις 10 Ιουλίου 2019, υπέγραψε στον Άρη διετές συμβόλαιο. Αγωνίστηκε στο Γιουρόπα Λιγκ τις σεζόν 2019-20 και 2020-21, ενώ έφθασε ως την ημιτελική φάση στον θεσμό του κυπέλλου Ελλάδας το 2020.

Στις 22 Μαρτίου 2021, η ΠΑΕ Άρης ανακοίνωσε την ανανέωση του συμβολαίου του Σάσα ως το 2024.

Το καλοκαίρι του 2022, λόγω προβλημάτων με τον τότε προπονητή της ομάδας, Χερμάν Μπούργος, αναγκάστηκε να αποχωρήσει από τους "κίτρινους". Η ιστορία όμως καταγράφει τον Σάσα ως έναν από τους επιδραστικότερους μεσοαμυντικούς που πέρασαν από το Άρη. 

Συνολικά αγωνίστηκε σε 120 επίσημους αγώνες, (99 στο Πρωτάθλημα Ά Εθνικής, 14 για το Κύπελλο Ελλάδας) και 7 για το ΟΥΕΦΑ Γιουρόπα Λιγκ). 

Ξαναγύρισε στην χώρα και έκτοτε αγωνίζεται στην Φορταλέζα.

## Τίτλοι
* Πρωτάθλημα ποδοσφαίρου Βουλγαρίας: 2015-16, 2016-17, 2-17-18, 2018-19
* Σούπερκαπ Βουλγαρίας: 2018
* Κύπελλο νέων Σάο Πάολο: 2009

## Παραπομπές


## Πηγές

* Lucas Sasha - Profile @ Soccerway
* Προφίλ στο transfermarkt.com

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές ΟΝ Καταντζάρο 1929
Κατηγορία:Ποδοσφαιριστές Λουντογκόρετς Ραζγκράντ
Κατηγορία:Ποδοσφαιριστές Χάποελ Τελ Αβίβ
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Πολωνικές απεργιακές κινητοποιήσεις (2020-21)

Οι **πολωνικές γυναικείες απεργιακές κινητοποιήσεις 2020–21**, γνωστές ως **Απεργία των Γυναικών** (πολωνικά: Strajk Kobiet), είναι αντικυβερνητικές διαδηλώσεις στην Πολωνία, οι οποίες ξεκίνησαν στις 22 Οκτωβρίου 2020 ως αντίδραση σε μια απόφαση του Συνταγματικού Δικαστηρίου, αποτελούμενο κυρίως από δικαστές που διόρισε το κυβερνών κόμμα Νόμος και Δικαιοσύνη (Prawo i Sprawiedliwość, PiS) επικεφαλής της Ενωμένης Δεξιάς, ο οποίος αυστηροποίησε το νόμο για τις αμβλώσεις στην Πολωνία. Η απόφαση έκανε σχεδόν όλες τις περιπτώσεις άμβλωσης παράνομες, ακόμη και αυτές όπου το έμβρυο είχε μια σοβαρή και μόνιμη αναπηρία, ή μια ανίατη και απειλητική για τη ζωή ασθένεια.

Το απόγευμα της 22ας Οκτωβρίου έγιναν οι πρώτες διαμαρτυρίες για το νομοσχέδιο. Στην μεγαλύτερη δημόσια διαμαρτυρία μετά το τέλος της Πολωνικής Λαϊκής Δημοκρατίας στις επαναστάσεις του 1989, οι διαδηλωτές είναι κατά της παρέμβασης της Ρωμαιοκαθολικής Εκκλησίας σε δημόσια ζητήματα και εναντιώνονται στην κυριαρχία του κυβερνώντος κόμματος στους τρεις τομείς της εξουσίας.

## Παραπομπές

Κατηγορία:Διαδηλώσεις στην Πολωνία
Κατηγορία:Απεργίες στην Πολωνία
Αλδόνθα Ρούιθ δε Ιβόρα

Η **Αλδόνθα Ρούιθ δε Ιβόρα** υ Αλεμάνυ, ισπαν. *Aldonza Ruiz de Ivorra y Alemany* (1454 - 1513) ήταν Καταλανή στην Αυλή της Αραγωνίας. Ήταν η βασιλική ερωμένη του βασιλιά της Αραγωνίας.

## Βιογραφία
Καταγόταν από τη Θέρβερα της Καταλωνίας. 

Έγινε η ερωμένη του Φερδινάνδου Β΄ της Αραγωνίας, με τον οποίο είχε και παιδιά, μεταξύ αυτών τον Αλφόνσο δε Αραγόν. Ήταν ήδη η ερωμένη του βασιλιά τη στιγμή του γάμου του το 1468. Ήταν παντρεμένη με έναν αυλικό και παρευρισκόταν επίσημα στην Αυλή ως σύζυγος του αυλικού αυτού. Συνόδευε τον βασιλιά στα ταξίδια του, συχνά ντυμένη ως άνδρας.

## Οικογένεια
Ήταν παντρεμένη με έναν αυλικό. Ήταν ερωμένη του Φερδινάνδου Β΄ των Τραστάμαρα, βασιλιά της Αραγωνίας και είχε φυσικό τέκνο:
* Αλφόνσος δε Αραγόν 1468-1520, αρχιεπίσκοπος της Θαραγόθα, αρχιεπίσκοπος της Βαλένθια, υποστράτηγος της Αραγωνίας και αντιβασιλιάς της Αραγωνίας.  

## Βιβλιογραφικές αναφορές

Κατηγορία:Καταλανές
Κατηγορία:Βασιλικές ερωμένες
Ντανιέλ Καντέ (ποδοσφαιριστής)

Ο **Ντανιέλ «Γκεμπέλς» Καντέ** (γαλλικά: *Daniel « Goebbels » Cadet*), γεννημένος στις 4 Ιανουαρίου 1960 στο Πορ-ω-Πρενς της Αϊτής, είναι Αϊτινός πρώην διεθνής ποδοσφαιριστής. Γνωστός ως *Τι Ναζαίρ* (γαλλικά: *Ti Nazaire*), αγωνιζόταν ως αμυντικός ή ανασταλτικός μέσος για λογαριασμό της ΡΚ Αϊσιέν κατά τη διάρκεια της δεκαετίας του 1970 και του 1980.

## Βιογραφία
### Συλλογικό επίπεδο

### Εθνικό επίπεδο
Ως διεθνής, αγωνιζόμενος με τα χρώματα της Εθνικής Αϊτής μεταξύ του 1977 και του 1992, ο «Γκεμπέλς» Καντέ συμμετείχε στο Κύπελλο Εθνών ΚΟΝΚΑΚΑΦ του 1997, το οποίο συνέπεσε χρονικά με την τελική φάση των προκριματικών του Παγκοσμίου Κυπέλλου του 1978, όπου ο ίδιος πραγματοποίησε, συνολικά, 3 διεθνείς συμμετοχές, ενώ αμέσως μετά συμμετείχε στην προκριματική φάση του Κυπέλλου Καραϊβικής του 1979, το οποίο και η Αϊτή, τελικώς, κατέκτησε.

Κατά τη διάρκεια του Κυπέλλου Εθνών ΚΟΝΚΑΚΑΦ του 1981, ο ίδιος πέτυχε το μοναδικό του, συνολικά, τέρμα ως διεθνής, στη διάρκεια αναμέτρησης με αντίπαλο το Μεξικό, στις 11 Νοεμβρίου 1981, με δυνατό αριστερό σουτ από απόσταση, περίπου, 30 μέτρων, στο 47ο λεπτό της συγκεκριμένης αναμέτρησης, προτού, στη συνέχεια, ο Ούγκο Σάντσες ισοφαρίσει, τρία λεπτά πριν από τη λήξη της αναμέτρησης.

Ο ίδιος αγωνίστηκε, ακόμη, σε έξι αναμετρήσεις στο πλαίσιο του Κυπέλλου Εθνών ΚΟΝΚΑΚΑΦ του 1985, προτού αποχωρήσει από την ενεργό αγωνιστική δράση ως διεθνής, έπειτα από μία τελευταία αναμέτρηση, με αντίπαλο τις Βερμούδες, στις 24 Μαΐου 1992, στο πλαίσιο της προκριματικής φάσης του Παγκοσμίου Κυπέλλου του 1994.

## Διακρίσεις
### Εθνικό επίπεδο
* 23x15px|χωρίς-πλαίσιο **[[Εθνική Αϊτής (ποδόσφαιρο ανδρών)|Αϊτή]]**
** Φιναλίστ του Κυπέλλου Εθνών ΚΟΝΚΑΚΑΦ το 1977.

## Παραπομπές


## Εξωτερικοί Σύνδεσμοι
*  

Κατηγορία:Αϊτινοί ποδοσφαιριστές
Κατηγορία:Ποδοσφαιριστές Εθνικής Αϊτής
Κατηγορία:Ποδοσφαιριστές Ρασίνγκ Κλεμπ Αϊσιέν
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές